
545400 SIGHIŞOARA

Str. Muzeului nr. 7, Tel./Fax. 0265-771278

           H O T Ă R Â R E A    NR. 100


          din 27 iunie 2013

privind organizarea Festivalului „Sighişoara Film Festival” 2013 şi

a Festivalului Fanfarelor Sighişoara 2013

Consiliul Local al Municipiului Sighişoara, întrunit în şedinţă ordinară;

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 12.902/III/10.06.2013, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere adresa domnului Adrian Ioan Titieni preşedintele Fundaţiei Române pentru Educaţie şi Educatori Bucureşti, înregistrată la Municipiul Sighişoara sub nr. 12766/07.06.2013, prin care se solicită organizarea în parteneriat cu Municipiul Sighişoara a Festivalului „Sighişoara Film Festival” 2013, în perioada 5 – 7 septembrie 2013, precum şi participarea cu sprijin financiar şi logistic la organizarea şi desfăşurarea acestei manifestări culturale;

Văzând Hotărârea Consiliului Local Sighişoara nr. 102/29.11.2012 privind aprobarea calendarului manifestărilor culturale desfăşurate în municipiul Sighişoara în anul 2013, cu anexele sale;

Ţinând cont de prevederile art. 124 din Legea nr. 215/2001, Legea administraţiei publice locale, republicată, cu modificările şi completările ulterioare, potrivit cărora consiliile locale pot da în folosinţă gratuită, pe termen limitat, bunuri proprietate publică sau privată persoanelor juridice fără scop lucrativ care desfăşoară o activitate de binefacere sau de utilitate publică ori servicii publice;

Văzând şi prevederile art. 874  - 875 din Legea nr. 287/2009, privind codul civil, republicat, cu modificările şi completările ulterioare, cu referire la dreptul de folosinţă cu titlul gratuit; 

Având în vedere prevederile Legii nr. 273/2006 privind finanţele publice locale, cu modificările şi completările ulterioare, precum şi existenţa resurselor financiare la bugetul local pentru participarea la organizarea şi desfăşurarea celor două evenimente respectiv Festivalul „Sighişoara Film Festival” şi Festivalul Fanfarelor Sighişoara, acesta din urmă defăşurându-se şi organizându-se exclusiv sub egida municipalităţii,  în data de 7 septembrie 2013;

Văzând Raportul de specialitate nr. 12.904/III/10.06.2013 al Serviciului Relaţii Publice privind organizarea Festivalului „Sighişoara Film Festival” 2013, în perioada 5 - 7 septembrie 2013, în parteneriat cu Fundaţia Română pentru Educaţie şi Educatori Bucureşti, respectiv organizarea de către Municipiul Sighişoara a Festivalului Fanfarelor Sighişoara 2013, în data de 7 septembrie 2013, îndeplinindu-se prevederile legale în acest sens;

Având în vedere avizele favorabile ale tuturor comisiilor pe domenii de specialitate;

În temeiul prevederilor art. 36 (2) lit. „c” şi „d”, (6) lit „a” pct. 4 şi 7, (9), art. 45 (3), art. 115 (1) lit. „b” şi a art. 124 din Legea nr. 215/2001, Legea administraţiei publice locale, republicată, cu  modificările şi completările ulterioare,

H O T Ă R Ă Ş T E:

Art.1. Se aprobă organizarea Festivalului „Sighişoara Film Festival” 2013, în perioada 5 - 7 septembrie 2013, în parteneriat, încheiat între Municipiul Sighişoara şi Fundaţia Română pentru Educaţie şi Educatori Bucureşti.

Art.2. Se aprobă punerea la dispoziţie cu titlu gratuit a terenului aparţinând domeniului public din Piaţa Cetăţii pentru desfăşurarea evenimentului amintit, potrivit planului de situaţie anexa nr. 1 la Acordul de parteneriat ce urmează a se încheia.

Art.3. Se aprobă alocarea sumei de 40.000 lei din bugetul local pentru participarea la cheltuielile de organizare, sumă ce urmează a se achita în baza documentelor justificative prezentate.

Art.4. Se aprobă încheierea Acordului de parteneriat cu Fundaţia Română pentru Educaţie şi Educatori Bucureşti, conform anexei, care face parte integrantă din prezenta.

Art.5. Se împuterniceşte Primarul Municipiului Sighişoara domnul Ioan Dorin Dăneşan cu semnarea Acordului de parteneriat cu Fundaţia Română pentru Educaţie şi Educatori Bucureşti, menţionat la art. 4 din prezenta hotărâre.

Art.6. Se aprobă organizarea de către Municipiul Sighişoara a ediţiei a X-a a Festivalului  Fanfarelor Sighişoara, în data de 7 septembrie 2013, în municipiul Sighişoara.

Art.7. Se aprobă folosirea cu titlu gratuit a domeniului public al Municipiului Sighişoara pentru desfăşurarea activităţilor aferente acestei manifestării.


Art.8. Se aprobă alocarea sumei de 9.000 lei din bugetul local, pentru cheltuielile de organizare.

Art.9. Cu ducerea la  îndeplinire a prevederilor prezentei hotărâri se încredinţează Primarul Municipiului, Serviciul Relaţii Publice, Direcţia Economică, Serviciul Monitorizare Servicii de Utilităţi Publice, Investiţii, Urmărire Contracte, Serviciul Public Poliţia Locală, Biroul Logistic şi Aprovizionare Tehnico-Materială, Compartimentul Protecţie Civilă, P.S.I., Direcţia Administrarea Patrimoniului, Serviciul Achiziţii, Accesare Fonduri Europene şi Managementul Proiectelor,  Serviciul Juridic.

Art.10. Prin grija Secretarului municipiului Sighişoara, prezenta hotărâre va fi comunicată în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică prin publicarea pe pagina de Internet la adresa www.sighisoara.org.ro.

PREŞEDINTE DE ŞEDINŢĂ,


  
Toth Tivadar

        Contrasemnează/Avizat pentru legalitate

SECRETAR,








                              Anca Fleşariu

Prezenta s-a difuzat astfel :

1 ex. dos. hotărâri ;

1 ex. dos. şedinţă ;

1 ex. Instituţia Prefectului-Judeţul Mureş ;

1 ex. Primar ;

1 ex. Viceprimar ;

1 ex. Secretar;

2 ex. Serviciul relaţii publice;

1 ex. Direcţia economică ;

1 ex. Serviciul Monitorizare Servicii de Utilităţi Publice, Investiţii, Urmărire Contracte ;
1 ex. Biroul Logistic şi Aprovizionare Tehnico-Materială;

1 ex. Serviciul Public Poliţia Locală ;

1 ex. Compartimentul Protecţie Civilă, P.S.I ;

1 ex. Direcţia Administrarea Patrimoniului ;

1 ex. Serviciul Achiziţii, Accesare Fonduri Europene şi Managementul Proiectelor ;

1 ex. Serviciul juridic
16 ex. AF/FM

